recursal/SuperWikiNEXT-32B huggingface dataset:
**அரிசங்கர் பரசாயி** (*Harishankar Parsai*)((22 ஆகத்து 1922 – 10 ஆகத்து 1995) இந்தி இலக்கிய உலகின் புகழ்பெற்ற எழுத்தாளரகவும் சமூகத்தில் காணும் குறைகளை எள்ளல் வழியில் கூறும் கேலி எழுத்தாளராகவும் இருந்தவர். இவர் மனித மதிப்புகள் மற்றும் இயற்கையை விவரிக்கும் நையாண்டி ஆகியவற்றைப் பற்றி எழுதினார். இவரின் எள்ளல் நடை சமூகத்தின் எதார்த்த வாழ்வை வாசகனுக்கு எளிதாய் படம் பிடித்துக் காட்டக்கூடியதாய் இருக்கிறது. இவருடைய விமர்சன சிந்தனையையும், எளிமையான விடயங்களைப் பெரிய அர்த்தங்களுடன் விவரிக்கும் நகைச்சுவையையும் இவை பிரதிபலித்தன. 1982-ல், *விக்லாங் ஷ்ரத்தா கா தவுர்* என்ற கேலிக்காக பர்சாய் சாகித்ய அகாதமி விருதை வென்றார்.

சுயசரிதை
--------

மத்தியப் பிரதேசத்தின் ஹோசங்காபாத் மாவட்டத்தில் உள்ள இட்டார்சிக்கு அருகிலுள்ள காமினி என்ற கிராமத்தில் பிறந்தார். நாக்பூர் பல்கலைக்கழகத்தில் இந்தியில் முதுகலைப் பட்டம் பெற்றார். சில காலம் தனது சேவையுடன் எழுத்தைத் தொடர்ந்த பிறகு, தனது வேலையை விட்டுவிட்டு முழுநேர தொழிலாக எழுதினார்.

ஜபல்பூரில் குடியேறி வசுதா என்ற இலக்கிய இதழைத் தொடங்கினார். இது மிகவும் பாராட்டப்பட்ட போதிலும், வெளியீடு பொருளாதார இழப்பைச் சந்தித்ததைத் தொடர்ந்து பத்திரிகையை நிறுத்த வேண்டியிருந்தது. பின்னர், ராய்பூர் மற்றும் ஜபல்பூரில் இருந்து வெளிவரும் *தேஷ்பந்து* என்ற இந்தி செய்தித்தாளில் "*பூச்சியே பர்சை சே*" என்ற பத்தியில் வாசகர்களுக்கு பதில் அளித்து வந்தார். "*விக்லாங் ஷ்ரத்தா கா தௌ*", "*விகலாங்க் ஷ்ரத்தா கா தௌர்*" என்ற தனது நையாண்டிக்காக 1982 இல் சாகித்ய அகாதமி விருதை வென்றார்.

பிரபல கலாசாரத்தில்
------------------

பர்சாயின் பல படைப்புகளை உள்ளடக்கி பர்சாய் கெஹதே ஹைன் என்ற தொலைக்காட்சி நிகழ்ச்சி 2000களின் முற்பகுதியில் இந்தியத் தொலைக்காட்சியான டிடி நேஷனலில் ஒளிபரப்பப்பட்டது.

இறப்பு
------

பர்சாய் 10 ஆகத்து 1995 அன்று ஜபல்பூரில் இறந்தார். இறக்கும் போது, பர்சாய் இந்தியில் நையாண்டி எழுதும் கலையில் புரட்சியை ஏற்படுத்தினார் என தி இந்து எழுதியது.

மேற்கோள்கள்
-----------

1. ↑  Shalkee. "In pursuit of Parsai". *The Asian Age*. 6 January 2023 அன்று பார்க்கப்பட்டது.
2. ↑  "Harishankar Parsai". *Prasar Bharti*. All India Radio. 6 January 2023 அன்று பார்க்கப்பட்டது.
3. ↑  Date of birth 22 August 1922, per Manas Publishing, in Inspector Matateen on The Moon
4. ↑   *परसाई कहते हैं*. Prasar Bharati, Doordarshan Archives. 2008. இணையக் கணினி நூலக மையம்:857779416. .
5. ↑  Nobody's Cheerleader, *The Hindu*

வெளி இணைபுகள்
-------------

* Works by ஹரிசங்கர் பரசாயி at திற நூலகம்
* ஹரிசங்கர் பரசாயி at the Internet Speculative Fiction Database

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* United States
* நெதர்லாந்து

 |
| மற்றவை | 
* Europeana
* IdRef

 |
**கோபுர வாசலிலே** (Gopura Vasalile) 1991 இல் வெளிவந்த ஒரு தமிழ்த் திரைப்படம். இப்படத்தை எழுதி இயக்கியவர் பிரியதர்சன். இது இவரது இயக்கத்தில் வெளிவந்த முதல் தமிழ்மொழி படமாகும். இதை மு. க. தமிழரசு தயாரித்துள்ளார். இப்படத்தில் கார்த்திக், பானுப்ரியா, சுசித்ரா , நாசர், ஜனகராஜ் , சார்லி, ஜீனியர் பாலையா, வி. கே. ராமசாமி , சுகுமாரி மற்றும் பூர்ணம் விஸ்வநாதன் முதலியோர் நடித்துள்ளனர். மோகன்லால் ஒரு பாடல் காட்சியில் நடித்துள்ளார். இப்படத்திற்கு இளையராஜா இசையமைத்துள்ளார். பி. சி. ஸ்ரீராம் ஒளிப்பதிவு செய்துள்ளார்.இத்திரைப்படத்தின் சில காட்சிகள் மலையாள மொழியில் 1990ம் வருடம் வெளிவந்த "பாவம் பாவம் ராஜகுமாரன்" திரைப்படத்திலிருந்து எடுக்கப்பட்டிருக்கிறது.[] இது தமிழ் மொழியில் சோகம் இழையோடிய நகைச்சுவை படங்களுக்கு உதாரணமாக உள்ளது.[] "கோபுர வாசலிலே" திரைப்படம் பாக்ஸ் ஆபிஸில் நல்ல வரவேற்பை பெற்றதுடன், தமிழ் நாட்டில் உள்ள திரையரங்குகளில் 100 நாட்கள் வெற்றிகரமாக ஓடியது.

கதை சுருக்கம்
-------------

மனோகர் கார்த்திக் உள்ளூரில் ஆசிரியராக இருக்கிறான். அவன் தனது நண்பர்கள் (நாசர்), ஜீனியர் பாலையா,மற்றும் சார்லி ஆகியோருடன் வாழ்ந்து வருகிறான். மனோகர் தன் காதலி கஸ்தூரியை சுசித்ரா மகிழுந்து விபத்தில் பறிகொடுத்ததால் மிகுந்த சோகத்தில் இருக்கிறான். அவனது நண்பர்கள் ஊதாரித்தனமாக செலவு செய்துகொண்டு பிற பெண்களுடன் சுற்றித் திரிகின்றனர். அவ்வாறு களியாட்டங்களில் இருந்தபோது இராணுவ அதிகாரியின் (வி. கே. ராமசாமி ) மகளான கல்யாணியிடம் பானுப்ரியா தவறாக நடக்க முயற்சிக்கின்றனர். அதற்காக தண்டிக்கப்படுகின்றனர். மனோகர் நண்பர்களின் குணத்தைக் கண்டு அருவருப்படைந்து அவர்களைக் கண்டிக்கிறான்.

அதனால் நண்பர்கள் மனோகரை பழிவாங்க எண்ணுகிறார்கள். அவர்கள் வங்கியில் வேலை பார்க்கும் ஜனகராஜின் உதவியோடு பெயரில்லாமல் சில காதல் கடிதங்களை மனோகருக்கு அனுப்புகின்றனர். அதில் கல்யாணி மனோகர் மேல் காதல் கொண்டிருப்பதாக எழுதியிருந்தது. அக்கடிதங்களை உண்மை என்று மனோகர் நம்பியதனால் நண்பர்களது யுக்தி வெற்றியடைந்தது.

இதற்கிடையில், சில நிகழ்ச்சிகளின் வாயிலாக மனோகரின் குணங்களை அறிந்து, அவனை திருமணம் செய்துகொள்ள விரும்பி, கல்யாணி தன் தந்தையின் உதவியை நாடுகிறாள். ஆனால் மனோகரது நண்பர்கள் கல்யாணி ஒரு வேசி என்று பொய்யான ஆதாரங்களைக் காட்டி அவனைத் தடுக்கின்றனர். மனோகரும் அவர்களது மோசடியை உண்மை என்று நினைத்து திருமண ஏற்பாடுகளை நிறுத்துகிறான்.

தனது வாழ்க்கையில் இரு முறை காதல் தோல்வி ஏற்பட்டதால் மனோகர் ஒரு உணவு விடுதியில் தற்கொலை செய்துகொள்ள முயல்கிறான். இதை அறிந்த அவனது நண்பர்கள் அவன் இறந்துவிட்டதாக நினைத்து போலீசாரிடமிருந்து தப்பிப்பதற்காக அந்த ஊரை விட்டு வெளியேறுகின்றனர். இறுதியில் மனோகர் காவல் துறையினரால் காப்பற்றப்பட்டு, கல்யாணியுடன் சேர்கிறான். பிறகு, தன் நண்பர்களை மன்னித்து, மலை மேல் கட்டியிருக்கும் தன் வீட்டிற்கு விருந்துண்ண அழைக்கிறான்.

நடிகர்கள்
---------

* கார்த்திக் - மனோகர்
* பானுப்பிரியா - கல்யாணி
* சுசித்ரா - கஸ்தூரி
* நாசர் - மனோகர் நண்பர்
* சனகராஜ் - வங்கி எழுத்தர்
* சார்லி - மனோகர் நண்பர்
* ஜூனியர் பாலையா - மனோகர் நண்பர்
* வி. கே. ராமசாமி - கல்யாணி தந்தை
* நாகேஷ்
* சுகுமாரி - மனோகர் அம்மா
* பூர்னம் விஸ்வநாதன்
* மோகன்லால் - கௌரவத்தோற்றம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-03-07 அன்று மூலம் பரணிடப்பட்டது. 2018-12-25 அன்று பார்க்கப்பட்டது.

வெளியிணைப்புகள்
---------------

* இணையதள திரைப்பட தரவுத்தளத்தில் *கோபுர வாசலிலே*
* பரணிடப்பட்டது 2013-06-26 at Archive.today
* பரணிடப்பட்டது 2013-02-24 at the வந்தவழி இயந்திரம்
உட்கோணமும் வெளிக்கோணமும்
ஒரு பல்கோணத்தின் **கோணம்** (angle) என்பது அப்பல்கோணத்தின் ஒரு உச்சியைப் பொதுமுனையாகக் கொண்ட இரு பக்கங்களால் அடைபெறும் கோணம் ஆகும்.

எளிய பல்கோணத்தின் (குவிவு அல்லது குழிவுப் பல்கோணமாக இருக்கலாம்) ஒரு கோணத்தினுள் அமையும் புள்ளி, அப்பல்கோணத்தின் உட்பகுதிக்குள்ளேயே அமைந்தால் அக்கோணம் பல்கோணத்தின் **உட்கோணம்** (*interior angle* அல்லது *internal angle*) எனப்படும். ஒரு பல்கோணம் அதன் ஒவ்வொரு உச்சியிலும் ஒரேயொரு உட்கோணம் கொண்டிருக்கும்.

ஒரு எளிய பல்கோணத்தின் ஒவ்வொரு உட்கோணமும் 180° ஐ விடக் குறைவு எனில் அப்பல்கோணம், குவிவுப் பல்கோணம் ஆகும்.
ஒரு எளிய பல்கோணத்தின் **வெளிக்கோணம்** (*exterior angle* அல்லது *external angle*) என்பது பல்கோணத்தின் ஒரு பக்கம் மற்றும் அப்பக்கத்துடன் பொதுமுனை கொண்ட மற்றொரு பக்கத்தின் நீட்சியால் உருவாகும் கோணம் ஆகும்.:pp. 261-264

* ஒரே உச்சியிலமைந்த உட்கோணம், வெளிக்கோணங்களின் கூடுதல் 180°.
* எளிய பல்கோணத்தின் எல்லா உட்கோணங்களின் கூடுதல் 180(*n*-2)° ஆகும். இதில் *n* என்பது பல்கோணத்தின் பக்கங்களின் எண்ணிக்கையைக் குறிக்கிறது.
* குவிவு அல்லது குவிவற்ற எளிய பல்கோணத்தின் வெளிக்கோணங்களின் கூடுதல் 360°.
* ஒரு உச்சியிலமையும் வெளிக்கோணத்தின் அளவு, இரு பக்கங்களில் எந்தவொன்றின் நீட்சியைக் கொண்டு காணப்பட்டாலும் மாறாது.

மேற்கோள்கள்
-----------

1. ↑  Weisstein, Eric W. "Exterior Angle Bisector." From MathWorld--A Wolfram Web Resource.
2. ↑  Posamentier, Alfred S. and Lehmann, Ingmar. *The Secrets of Triangles*, Prometheus Books, 2012.

வெளியிணைப்புகள்
---------------

* Internal angles of a triangle
* Interior angle sum of polygons: a general formula, Provides an interactive Java activity that extends the interior angle sum formula for simple closed polygons to include crossed (complex) polygons
உலங்கு வானூர்தி 1922
HH-43 ஹஸ்கி உலங்கு வானூர்தி
**உலங்கு வானூர்தி** (*helicopter*) அல்லது **உலங்கூர்தி** என்பது வானூர்தி வகைகளில் ஒன்று. விமானத்திற்கும் உலங்கு வானூர்திக்கும் உள்ள வேறுபாடு எவ்வாறு மேலே எழும்புகிறது என்பதில் உள்ளது. ஓர் விமானம் மேலெழும்பு விசையை தனது இறக்கைகளின் வடிவமைப்பு மற்றும் முன்னோக்கு நகர்வினால் பெறுகிறது. இந்த முன்னோக்கு நகர்வு இறக்கைகளில் பொருத்தப்பட்டுள்ள விசிறிகளின் மூலமோ வளி உந்திகளின் மூலமாகவோ ஏற்படுகிறது. ஓர் உலங்கு வானூர்தியில் தரைக்கிடையாக உள்ள சுழலும் விசிறிகளால் இந்த மேலெழும்பு விசையைப் பெறுகிறது. இவ்விசிறிகள் *ரோடர்கள்* என்றும் இவ்வானூர்தி *ரோடரி விங் வானூர்தி* எனவும் அழைக்கப்படுகிறது.

ஓர் விமானம் காற்றில் மிதக்க முன்னோக்கிய நகர்வு தேவை, ஆனால் உலங்கு வானூர்திக்கு தேவையில்லை. இதனால் ஒரே இடத்தில் நின்று மிதக்க முடியும். அவை தங்கள் ரோடர்களை சற்றை சாய்த்து, தனக்கு கீழே உள்ள காற்றை வேண்டும் திசையில் தள்ளி நகர்கின்றன.

டா வின்சியின் "ஏரியல் ஸ்க்ரூ"
உலங்கு வானூர்தியின் இயக்கக் காணொளி
இவ்வானூர்திகளை 1490ஆம் ஆண்டில் இத்தாலிய அறிஞர் லியொனார்டோ டா வின்சி முதலில் கற்பனை செய்தார், ஆனால் பல நூற்றாண்டுகள் கழித்து இருபதாம் நூற்றாண்டின் ஆரம்ப ஆண்டுகள் வரை ஒருவரும் வடிவமைக்கவில்லை. பிரெஞ்ச் நாட்டு எதியன் ஓமிசேன் (Etienne Oehmichen) முதலில் பறந்தவராவார்.அவரால் ஏழு நிமிடங்கள் நாற்பது வினாடிகள் நேரமே பறக்க முடிந்தது.

உலங்கு வானூர்திகள் வெள்ளம் மற்றும் இயற்கை பேரழிவு நேரங்களில் மிகவும் பயனளிக்கின்றன. சாலைகள் மூலம் அடையமுடியாதபோது சிறைபட்ட மக்களுக்கு உணவு பொட்டலங்கள், மருந்து மற்றும் உடைகள் மேலிருந்து வீச உதவுகிறது. தவிர நோயாளிகளையும் காயமடைந்த மக்களையும் இடம்பெயர்க்கவும் துணைபுரிகிறது. இராணுவ நடமாட்டத்திற்கும் போர்செயல்களுக்கும் இது பயன்படுத்தப்படுகிறது.

குறைந்த உயரத்தில் பறப்பதால் இயற்கைசேதங்களை பார்வையிடவும் அரசியல் பணிகளுக்கும் அரசு அதிகாரிகள் மற்றும் அரசியல்வாதிகளும் பயன்படுத்துகின்றனர்.

மேற்கோள்கள்
-----------

1. ↑  ஆசிரியர்களுக்கு தூய தமிழகராதி விநியோகம், தினமணி
2. ↑  ரூமர்மேன், ஜூடி. "துவக்க இருபதாம் நூற்றாண்டில் உலங்கு வானூர்தி மேம்பாடு" பரணிடப்பட்டது 2012-05-05 at the வந்தவழி இயந்திரம். Centennial of Flight Commission. Retrieved: 28 November 2007.

வெளியிணைப்புகள்
---------------

* பொதுவகத்தில் உலங்கு வானூர்தி தொடர்பாக ஊடகக் கோப்புகள் உள்ளன.
**ஜார்ஜ் ராபின்ஸ் ராபின்ஸ்** (*George Robbins Robbins*, செப்டம்பர் 24, 1808 – பெப்ரவரி 22, 1875) 1855 முதல் 1859 வரை நியூ செர்சியின் இரண்டாம் மாவட்டத்திலிருந்து எதிர்கட்சி/குடியரசுக் கட்சி சார்பாளராக தேர்ந்தெடுக்கப்பட்ட அமெரிக்க அரசியல்வாதி.

ராபின்சு செப்டம்பர் 24, 1808இல் நியூ செர்சியின் அல்லேன்டவினில் பிறந்தார். நல்ல இலக்கியக் கல்விக்குப் பின்னர் பிலடெல்பியாவின் ஜெபர்சன் மருத்துவக் கல்லூரியிலிருந்து 1837இல் பட்டம் பெற்றார். தமது மருத்துவ சேவையை பென்சில்வேனியாவின் பால்சிங்டனில் தொடங்கினார். அதே ஆண்டு நியூ செர்சியின் மெர்சர் கவுன்ட்டியில் உள்ள ஆமில்டன் நகரியத்தின் ஆமில்டன் சதுக்கத்திற்கு குடிபெயர்ந்தார்.

ராபின்சு 34ஆவது அமெரிக்கப் பேராயத்திற்கு எதிர்கட்சி உறுப்பினராகத் தேர்ந்தெடுக்கப்பட்டார் மீண்டும் குடியரசுக் கட்சி சார்பில் 35ஆவது பேராயத்திற்கும் தேர்ந்தெடுக்கப்பட்டார். மார்ச் 4, 1855 முதல் மார்ச் 3, 1859 வரை கீழவை உறுப்பினராக இருந்த ராபின்சு 1858இல் 36ஆவது பேராயத்திற்கு மீண்டும் நியமிக்கப்படவில்லை.

அரசியலிலிருந்து விலகிய பிறகு தமது மருத்துவ சேவையைத் தொடர்ந்தார். பெப்ரவரி 22, 1875இல் ஆமில்டன் சதுக்கத்தில் மரணமடைந்தார்.

வெளி இணைப்புகள்
---------------

* 

* George Robbins Robbins at the *Biographical Directory of the United States Congress*
* George Robbins Robbins at The Political Graveyard
* *கல்லறையைத் தேடு* வில் George Robbins Robbins
**கீழவயலி உடையநாயகி அம்மன் கோயில்** தமிழ்நாட்டில் திருநெல்வேலி மாவட்டம், கீழவயலி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் உடையநாயகி அம்மன் சன்னதியும், விநாயகர், சுப்பிரமணியர், வள்ளி, தெய்வானை, வீரபத்திரர், பைரவர், பைரவி, நவக்கிரகம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது. பங்குனி மாதம் பௌர்ணமி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**புல்லேலா கோபிசந்த் இறகுப்பந்தாட்டப் பயிலகம்** அல்லது **கோபிசந்த் இறகுப்பந்தாட்ட அகாதமி** (Pullela Gopichand Badminton Academy (PGBA)) என்பது இந்தியாவின் தெலங்காணாவின் ஐதராபாத் நகரிலுள்ள ஒரு இறகுப்பந்தாட்டப் பயிற்சிக் கூடம். அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற புல்லேலா கோபிசந்த். இந்தப் பயிலகத்தை 2008 ஆம் ஆண்டு நிறுவினார். சாய்னா நேவால், பி. வி. சிந்து, சிறீகாந்த் கிடம்பி, பாருபள்ளி காஷ்யாப், பிரனாய் குமார், சாய் பிரணீத், சமீர் வெர்மா உள்ளிட்ட பலர் இங்கு பயிற்சி பெற்றுள்ளனர்.

வரலாறு
------

2001 ஆம் ஆண்டு அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற போது கோபிசந்துக்கு 27 வயது, அவ்வேளையில் அவர் சில காயங்களால் அல்லலுற்றுக் கொணடிருந்தார். இறகுப்பந்தாட்ட விளையாட்டுப் போட்டிகளில் நீண்ட எதிர்காலம் இல்லாத காரணத்தினால் அடுத்த தலைமுறையினருக்கு ஒரு உலகத்தரம் வாய்ந்த இறகுபந்தாட்டப் பயிலகம் ஆரம்பிக்க வேண்டும் என்ற எண்ணம் கொண்டார் கோபிசந்த்.

கோபிசந்த் பெற்ற பட்டத்தின் காரணமாக ஆந்திர அரசாங்கம் அவருக்கு 2003ஆம் ஆண்டு ஐதரபாத்தில் காசிபௌலி பகுதியில் மிகக்குறைந்த விலையில் 45 ஆண்டுகால குத்தகைக்கு ஐந்து (5) ஏக்கர் நிலம் வழங்கியது. அதே வேளையில் கோபிசந்த் யோனக்ஸ் நிறுவனத்திடம் ஏற்பாதரவையும் ஒரு வெளிநாட்டு பயிற்சியாளரையும் வேண்டினார்.

பயிலகம்
-------

2.5 மில்லியன் அமெரிக்க டாலர்கள் மதிப்பில் கட்டப்பட்ட இந்தப் பயிலகத்தில் எட்டு அரங்குகளும், ஒரு நீச்சல் குளமும், எடைப் பயிற்சி அறையும், அருந்தகமும், உறங்குவதற்கு அறைகளும் உள்ளன. இந்தப் பயிலகத்தின் கட்டுமானம் பெங்களுருவில் உள்ள பிரகாஷ் பதுகோனே இறகுப்பந்தாட்ட பயிலகத்தைப் போன்று வடிவமைக்கப்பட்டது.

போட்டிகள்
---------

இந்தப் பயிலகத்தில் 2009 இந்தியத் திறந்தவெளி இறகுப்பந்தாட்டப் போட்டி நடைபெற்றது. 2009 பிஎம்எப் உலக வாகையர்களுக்கான போட்டியில் இது பயிற்சிக் களமாகப் பயன்படுத்தப்பட்டது.

மேற்கோள்
--------

1. ↑  Amirapu, Deepika (20 August 2016). "How Indian badminton rocketed on the Gopichand shuttle". *The Hindu*. 2016-08-23 அன்று பார்க்கப்பட்டது.
2. ↑  Dua, Aarti (1 August 2010). "Star maker". *The Telegraph*. .
3. ↑  Anand, Geeta (6 October 2010). "Badminton Academy Trains Saina but Still Struggles". *The Wall Street Journal*.. பார்த்த நாள்: 15 October 2010.
4. ↑  M, Chhaya (28 May 2004). "Yonex to fund Gopi's academy". *ரெடிப்.காம்*.. பார்த்த நாள்: 15 October 2010.
5. ↑  Mukhopadhyay, Atreyo (16 November 2003). "Gopichand to quit next year". *The Telegraph*.. பார்த்த நாள்: 15 October 2010.
6. ↑  "Badminton academy at Hyderabad soon". *இந்தியன் எக்சுபிரசு*. 22 April 2003. Archived from the original on 24 ஜூலை 2011. .
7. 1 2  "Gopichand lives a dream through academy". *The Hindu*. 29 March 2009. Archived from the original on 8 நவம்பர் 2012. .
8. ↑  "WBC begins amid high security, all eyes on Saina". *சிஎன்என்-ஐபிஎன்*. 10 August 2009. Archived from the original on 12 ஆகஸ்ட் 2009.. பார்த்த நாள்: 15 October 2010.
**மேகக்கணிமை வழிக் கல்விமுறை** இந்தியாவில் முதன் முதலாக தமிழ்நாட்டின் தலைநகரான சென்னையில் எம்.ஜி.ஆர். நகரில் அமைந்துள்ள அரசு உயர்நிலைப்பள்ளியில் துவங்கி வைக்கப்பட்டது.

மேகவழிக்கல்வி முறை
------------------

மேகவழிக்கல்வி முறை என்பது மேகக் கணிமையின் மூலம் கணிமைத் திறனை இணையம் ஊடாக பெறக்கூடிய ஒரு ஏற்பாடு ஆகும். கணிமைத் திறன் தொழில்நுட்பம் தற்போதைய காலங்களில் மனித சக்திக்கு அப்பாற்பட்டு நேரத்தையும் காலத்தையும் சுருக்கி கல்வியை மேன்மைப்படுத்தும் விதமாக அமைந்து உதவுகிறது.

பயன்
----

மேகவழி கணினியின் பயன்பாட்டு முறை தொழில் துறைக்கும், பாதுகாப்பு துறைக்கும் பல வழிகளில் பயன்பட்டு வருகிறது. இப்பயன்பாடு கல்விக்காக இந்தியாவிலேயே முதன்முறையாக தமிழகத்தில் அரசு பள்ளிகளில் வழங்கப்படுவது குறிப்பிடத்தக்கது. இதன் மூலம் அரசு பள்ளிகளின் தரம் உயரும் வாய்ப்பு உள்ளது. ஒரு ஊரில் அமைந்துள்ள பள்ளியில் நடக்கும் பாடத்தை வெகு தொலைவில் அமைந்துள்ள பள்ளியில் பயிலும் மாணவ மாணவிகளும் மேகவழிக்கணினி மூலம் அறிந்து கொள்ளலாம். இதன் மூலம் தரமான ஆசிரியர்களின் கற்பித்தல் எளிதில் அனைத்து பள்ளிகளுக்கும் அனைத்து மாணவர்களுக்கும் கிடக்கும்.

முதல் பயனர் பள்ளிகள்
--------------------

அரசு உயர்நிலைப்பள்ளி, எம்.ஜி.ஆர். நகர், சென்னை; அரசு மகளிர் உயர்நிலைப்பள்ளி, திருபெரும்புதூர் ஆகிய இரு பள்ளிகளில் முதன் முதலாக மேகவழிக் கணினிக் கல்வி துவங்கி வைக்கப்பட்டுள்ளது.

மேற்கோள்
--------

1. ↑  computing to enrich learning in govt. schools
2. ↑  கணினிக் கல்வி அரசு பள்ளியில் அறிமுகம்
**உலர்மார்பக வரைபதிவு** (*Xeromammography*) என்பது குறைந்த ஆற்றல் கொண்ட ஃபோட்டான் எனப்படும் ஒளியன் கற்றைகள், நீண்ட வெளிப்பாடு நேரம் மற்றும் உலர் வேதியியல் வளர்த்திகள் ஆகியனவற்றைப் பயன்படுத்தி பூசப்பட்ட உலோகத் தகட்டில் எக்சுகதிர் படத்தைப் பதிவுசெய்யும் ஒளிமின்னழுத்த முறையாகும். 

படத்தாளில்லாமல் காகிதத்தின் மீது மார்பக மென்திசுக் கட்டமைப்பின் இறுதி உருவம் உண்டாக்கப்படுகின்ற ஓர் உலர் கதிர்ப்படப் பதிவு நுட்பம் உலர்மார்பக வரைபதிவு. செயல்முறையில் பயன்படுத்தப்படுகிறது. 

இந்த செயல்முறை 1960 ஆம் ஆண்டுகளின் பிற்பகுதியில் யெரி எட்சுட்ரோம் என்பவரால் உருவாக்கப்பட்டது, மென்மையான திசுக்களைப் படம்பிடிக்க இம்முறை பயன்படுத்தப்பட்டது. பின்னர் இந்த செயல்முறையை மார்பக புற்றுநோயைக் கண்டறியப் பயன்படுத்தப்படுகிறது.

மேற்கோள்கள்
-----------

1. ↑  மெஷ் *Xeromammography*

புற இணைப்புகள்
--------------

* A Demonstration of Xeromammography
[*தொடர்பிழந்த இணைப்பு*]
* "Xeromammography in the Early Detection of Breast Cancer"
* JAMA - Xeromammography Abstract
* Xeromammography's Lack of Efficacy
* "Comparison of Xeromammography and Film Mammography in the Diagnosis of Breast Lesions"
[*தொடர்பிழந்த இணைப்பு*]
* Efficacy of Combined Film-Screem/Xeromammography
* Single View Negative Mode Xeromammography

  

.
**மொழிபெயர்க்கப்பட்ட மௌனம்**, பத்திரிகையாளர் லதாவினால் எழுதப்பட்டு, இலங்கையின் படைப்பாக்க வரலாற்றில் முதல் தடவையாக இருபது இந்திய மற்றும் இலங்கை ஆளுமைகளுடனான காத்திரமான நேர்காணல்களை உள்ளடக்கிய வகையிலாக வெளியிடப்பட்ட நூலாகும். இந்நூல் காற்று பதிப்பகத்தினால் 2006 ஆம் ஆண்டு ஆகஸ்ட் மாதம் வெளியிடப்பட்டது.

ஆசிரியர்
--------

பத்திரிகையாளர் லதாவின் இயற்பெயர் டி. ஆர். பி. லதா என்பதாகும். இலங்கையிலுள்ள பல முன்னணி பத்திரிகை நிறுவனங்களில் பத்திரிகையாளராக கடமையாற்றிய இவர், ஒரு தமிழ் இலக்கியப் பட்டதாரியுமாவார்.

நூல் உள்ளடக்கம்
---------------

இந்த நூல், பத்திரிகையாளர் லதாவின் முதலாவது நூலாகும். இந்த நூலிற்கு அணிந்துரைகளை, கவிக்கோ அப்துல் ரகுமான் மற்றும் பாடலாசிரியர் பழநிபாரதி ஆகியோர் வழங்கியிருந்ததும் குறிப்பிடத்தக்கது. இந்த நூலில் கவிதை போன்ற அழகிய நேர்காணல்களாய் இடம்பெற்றிருந்த இருபது ஆளுமைகளின் விபரங்கள் வருமாறு:

* அறிவிப்பாளர் பி. எச். அப்துல் ஹமீட்
* யாத்ரா இதழ் ஆசிரியர் அஷ்ரஃப் சிஹாப்தீன்
* கவிஞர் காசி ஆனந்தன்
* பாடலாசிரியர் அறிவுமதி
* கவிக்கோ அப்துல் ரகுமான்
* எழுத்தாளர் ஜெயகாந்தன்
* பேராசிரியர் எம். ஏ. நுஃமான்
* பாடலாசிரியர் பழநிபாரதி
* எழுத்தாளர் சுஜாதா
* கவிப்பேரரசு வைரமுத்து
* பத்திரிகையாளர் நடராஜா
* கவிஞர் சோலைக்கிளி
* எழுத்தாளர் சுதாராஜ்
* நடிகை மனோரமா
* பாடகர் முத்தழகு
* *இன்று ஒரு தகவல்* புகழ் தென்கச்சி கோ. சுவாமிநாதன்
* பாடகி வாணி ஜெயராம்
* பாடகி பி. சுசீலா
* நடிகை குஷ்பூ
* பாடகர் கே. ஜே. யேசுதாஸ்
இயற்கையாக கிடைக்கும் மலர்களை உலரவைத்து உலர் மலர்கள் தயாரிக்கப்படுகின்றன. நீண்ட காலம் வாடாமல் இருக்கும் இந்த மலர்கள் அலங்காரத்திற்கும், பரிசளிக்கவும் பயன்படுகின்றன. இந்த மலர்களை வெளிநாடுகளுக்கு ஏற்றுமதி செய்வதுடன், உள்நாட்டிலும் விற்பனை செய்யப்படுகின்றன. கோவை, ஏற்காடு, கொடைக்கானல், ஊட்டி போன்ற இடங்களில் உலர் மலர் கண்காட்சிகளும் அவ்வப்போது நடைபெறுகின்றன.

உலர் மலர் தயாரிப்பு முறை
------------------------

உலர் மலர்களையும், உலர் இலைகளையும் தயாரிக்க நல்ல சூரியவெளிச்சம் நிலவும் நாட்களில் செடியின் மீதுள்ள காலைப்பனி நீங்கிய பின்னர் சேகரிக்க வேண்டும். அறுவடை செய்த பின்னரும் மலர்களில் பனி நீர்த்துளிகள் காணப்பட்டால் அவற்றை உறிஞ்சும் காகிதம் கொண்டு ஒற்றி அகற்றிவிட வேண்டும். நீர் பாய்ச்சிய உடன் மலர்களைப் பறிக்காமல் நீர்பாய்ச்சி ஓரிரு நாட்கள் கழித்து, பின்னரே செடிகளிலிருந்து மலர்களைப் பறிக்க வேண்டும்.

உலர் மலர் அலங்காரம்
நிறம் வெளிறாமல் புதிதாக மலர்ந்த மலர்களைத் தேவையான பருவத்தில் அறுவடை செய்ய வேண்டும். அறுவடை செய்தவுடன் காலந்தாழ்த்தாமல் உலர்த்த வேண்டும். இல்லாவிடில் இதழ்கள் வாடி தேவையான மலர் வடிவத்தினை இழந்துவிடும். உலர்த்தும் முன்னர் தேவையற்ற பாகங்களை வெட்டி அகற்றிவிட வேண்டும். அவற்றை காகிதங்களுக்கிடையில் வைத்து அதன் உருவ அமைப்பு போன்றே அழுத்தி வைக்க வேண்டும். உறிஞ்சும் காகிதங்களுக்கு இடையிலோ அல்லது உலர் கலன்களில் செயற்கையாக பராமரிக்கப்படும் வெப்பத்திலோ மலர்களை உலர்த்தலாம். 

மலர் வகைகளுக்கேற்றவாறு உலர்த்தும் வெப்பநிலையும் உலர்த்தும் காலமும் மாறுபடுகிறது. எனவே மலர் வகைகளைத் தனித்தனியே உலர்த்த வேண்டும்.கெலிகிரைசம், லிம்மோனியம் போன்ற மலர்களைத் தலைகீழாக கட்டி விடுவதன் மூலம் காற்றில் உலர்த்தலாம். இவ்வாறு உலர்த்துவதால் இம்மலர்கள் தங்கள் புத்தம் புதுத் தன்மையில் இருந்து மாற்றங்களையும் அடைவதில்லை.இலைகளையும் மலர்களையும் வெள்ளை மணல், சிலிக்கா ஜெல், போராக்ஸ் போன்றவை அடங்கிய உலோக, பிளாஸ்டிக் அல்லது மண் கலன்களில் வைத்துஅறை வெப்ப நிலையிலேயே உலர்த்தலாம். இம்முறையில் உலர்த்தும்போது மலர்கள் உலர நீண்டநாட்கள் எடுத்துக்கொள்ளும்.

உலர் ஊடகத்தில் வைக்கப்பட்ட மலர்களை தினமும் சூரிய ஒளியில் உலர வைப்பதன் மூலம் மலர்கள் விரைவில் உலர்ந்துவிடும். மின்சாரம் மூலம் வெப்பப்படுத்தப் படும் ஓவன்களிலும் மலர்களை மிக விரைவாக உலர்த்தலாம். இம்முறையில் உலர்த்த ஒவ்வொரு வகை மலர்களுக்கும் ஒரு குறிப்பிட்ட வெப்பநிலை தேவைப்படும். உதாரணமாக ரோஜா மலர்களை 40-45 டிகிரி செ. வெப்பநிலையில் 48 மணி நேரம் வைப்பதன் மூலம் உலர்த்தலாம். ஆனால் கிளாடியோலஸ் மலர்கள் இந்த வெப்பநிலையில் உலர 24 மணி நேரம் எடுத்துக்கொள்ளும்.

உலர் மலர்களின் பயன்பாடுகள்
--------------------------

1. அறை, அலுவலகங்கள் அலங்காரத்திற்கு பயன்படுகின்றன.
2. கைவினைக் காகிதம், பெட்டிகள், புத்தகங்கள், வாழ்த்து அட்டைகள், சணல் பை, அலங்கார புகைப்படம் மற்றும் பலவிதமான பரிசுப் பொருட்கள் என பலவற்றிலும் பயன்படுத்தப்படுகின்றன.

வகைகள்
------

கோழிக் கொண்டை, மல்லிகை கீரை வகைகள், பாக்கு(கமுகு) மற்றும் தென்னை இலைகள், வெட்டப்பட்ட மலர்கள் அனைத்தும் உலர் மலர்கள் வகையை சார்ந்ததாகும். இந்த மலர்களுடன் உலர்ந்த இலைகள் மற்றும் கிளைகள் ஆகியவையும் அழகிற்காக சேர்க்கப் படுகின்றன.

மேற்கோள்கள்
-----------

1. ↑  உலர் மலர் அலங்காரம்

வெளி இணைப்புகள்
---------------

* கோவை மலர் கண்காட்சி பரணிடப்பட்டது 2016-03-04 at the வந்தவழி இயந்திரம்

இவற்றையும் பார்க்கவும்
----------------------

{{}}
**மொழி வங்கி** (Language bank) என்பது மொழிபெயர்ப்பு அல்லது விளக்கம் தேவைபடும் பொது மக்களுக்கு அந்த தேவைகளை தகுதி வாய்ந்த மொழிபெயர்ப்பாளர் அல்லது உரைபெயர்ப்பாளர் உதவியுடன் வழங்க உதவுகின்ற ஓர் அமைப்பாகும். இத்தகைய அமைப்புகள் வழக்கமாக, ஆனால் எப்போதும் இத்தகைய சேவைகளை இலவசமாக வழங்குகின்றன. பெரும்பாலும் உள்ளூர் அரசாங்கத்தின் ஆதரவுடன் ஒரு சேவையாக இப்பணிகள் நடைபெறுகின்றன. மொழி வங்கிகள் பெரும்பாலும் அமெரிக்க செஞ்சிலுவை சங்கம் போன்ற சுகாதார சேவை வழங்குநர்களுடன்
இணைந்து புலம்பெயர்ந்தவர்கள் அல்லது அகதி சமூகங்களுக்கு இத்தகைய சேவையை வழங்குகின்றன.

மொழி வங்கிகளை அமைப்பதன் மூலம் பல்வேறு வகையான வணிகங்களும் உட்புற மொழி சேவை தேவைகளை நிர்வகிக்கின்றன. பெரும்பாலும், மொழித் திறன் கொண்ட ஊழியர்கள் தங்கள் வேலை நேரத்தின் ஒரு பகுதியை மொழி வங்கிகளில் பங்கேற்று இச்சேவையை ஒரு நன்கொடையாகவும் வழங்குகிறார்கள். இந்த சூழ்நிலையில் இது "ஊழியர் மொழி வங்கி" என்று குறிப்பிடப்படுகிறது,.

மேற்கோள்கள்
-----------

1. ↑  "ATA and American Red Cross Recruit Volunteer Interpreters". American Translators Association. 2007-07-01 அன்று மூலம் பரணிடப்பட்டது. 2008-04-18 அன்று பார்க்கப்பட்டது.
2. ↑  Rowe, Lindsey (August 3, 2004). "Volunteer translators break down barriers". *Seattle Post Intelligencer*. .
3. ↑  Kilgannon, Corey (2005-03-15). "Queens Hospitals Learn Many Ways to Say 'Ah'". *த நியூயார்க் டைம்ஸ்*: pp. B1. .
**பொல்லாத குத்தகையாளர்** இயேசு தனது போதனைகளின் போது கூறிய உவமாண கதையாகும். இது விவிலியத்தின் புதிய ஏற்பாட்டின் மத்தேயு 21:33-46, மாற்கு 12:1-12, லூக்கா 20:9-19 என்ற வசனங்களில் காணப்படுகிறது. இது இயேசு சிலுவையில் அறையப்படுவதற்கு முன் கடைசி கிழமையில் கூறிய உவமையாகும். இது இயேசுவின் மரணத்தை முன்னறிவிக்கிறது.

உவமை
----

ஒருவர் ஒரு திராட்சைத் தோட்டம் செய்து தோட்டத் தொழிலாளர்களிடம் அதைக் குத்தகைக்கு விட்டு விட்டு நெடு பயணம் மேற்கொண்டார். பருவகாலம் வந்ததும் குத்தைகையை அறவிடும் பொருட்டு ஒரு பணியாளரை அவர் அனுப்பினார். ஆனால் தோட்டத் தொழிலாளர்கள் அவரை நையப்புடைத்து வெறுங்கையராய் அனுப்பினார்கள். மீண்டும் அவர் வேறு ஒரு பணியாளரை அனுப்பி வைத்தார். அவர்கள் அவரையும் நையப்புடைத்து அவமதித்து வெறுங்கையராய் அனுப்பினார்கள். மூன்றாம் முறையாக அவர் ஒருவரை அனுப்பினார். அவரையும் அவர்கள் காயப்படுத்தி வெளியே தள்ளினர். பின்பு திராட்சைத் தோட்ட உரிமையாளர், "நான் என்ன செய்வேன்? என் அன்பு மகனை அனுப்புவேன். ஒருவேளை அவனை அவர்கள் மதிப்பார்கள்" என எண்ணி. மகனை தோட்டத்துக்கு அனுப்பினார். தோட்டத் தொழிலாளர்கள் அவருடைய மகனைக் கண்டதும், "இவன்தான் சொத்துக்கு உரியவன் நாம் இவனைக் கொலை செய்வோம். அப்போது சொத்து நமதாகும் என்று ஒருவரோடு ஒருவர் பேசிக் கொண்டார்கள். எனவே அவர்கள் அவரைத் திராட்சைத் தோட்டத்திற்கு வெளியே தள்ளிக் கொன்று போட்டார்கள். அப்போது திராட்சைத் தோட்ட உரிமையாளர் ந்து அந்தத் தொழிலாளர்களை ஒழித்து விட்டு, திராட்சைத் தோட்டத்தை வேறு மனிதரிடம் குத்தகைக்கு விட்டார்.

பொருள்
------

தோட்டக்காரர் கடவுளாகவும், அவர் தோட்டத்துக்கு அனுப்பிய பணியாளர் இறைவாக்கினர் ஆகவும், தோட்டக்காரரின் மகன் இயேசு ஆகவும் உவமானப்படுத்தப் பட்டுள்ளது. கடவுள் பூமிக்கு பல இறைவாக்கினரை அனுப்பினார் ஆனால் மக்கள் அவர்களை புரக்கனித்தார்கள். கடவுள் இறுதியாக தமது மகனை அனுப்பினார் அனால் மக்களோ அவரை பிடித்து கொன்றனர். இதனால் கடவுள் அம்மக்களது அதிகாரத்தை பறித்து வேறு மனிதரிடம் கொடுப்பார் என்பது இதன் பொருளாகும்.

இவற்றையும் பார்க்கவும்
----------------------

* இயேசுவின் உவமைகள்

உசாத்துணை
---------

* கத்தோலிக்க கலைக்களஞ்சியம் உவமைகள்
* மதுரை தமிழ் இலக்கிய மின்தொகுப்புத் திட்டம்

வெளியிணைப்பு
------------

* தமிழ் கிறிஸ்தவ சபை பரணிடப்பட்டது 2007-02-12 at the வந்தவழி இயந்திரம்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
பூலாவுடையார் சமணர் படுகை
**பூலாவுடையார் சமணர் படுகை** என்பது திருநெல்வேலி மாவட்டம் சீவலப்பேரியிலுள்ள சமணர் படுகையாகும். இப்படுகையில் சமண முனிவர்கள் படுப்பதற்கேற்ப கல்லில் படுக்கை செய்யப்பட்டுளது. மழை பெய்யும் போது மழைநீர் சமண முனிவர்கள் மேல் படாமல் இருக்க அதில் காடிகள் வெட்டப்பட்டுள்ளன. மேலும் இதில் தமிழ் பிராமி எழுத்துக்களில் பொறிக்கப்பட்டுள்ள கல்வெட்டு ஒன்று காணப்படுகிறது.

கல்வெட்டு
---------

பூபூலாவுடையார் கல்வெட்டு
இப்படுகையில் காணப்படும் கல்வெட்டில் **வெண் காசிபன் கொடுபித கல் கஞ்சனம்** என்று தமிழ் பிராமி எழுத்துக்களில் பொறிக்கப்பட்டுளது. இதன் எழுத்துக்களைக் கொண்டு இதன் காலம் கி.மு. இரண்டாம் நூற்றாண்டு என நிறுவியுள்ளனர்.

கவனிப்பு
--------

தமிழக அரசு வெளியிட்ட பன்னிரெண்டாம் நிதியறிக்கையில் இந்த படுகையையும் சேர்த்து மொத்தம் 40 இடங்களுக்கு 7.8 கோடி ரூபாய் பராமரிப்பு பணம் ஒதுக்கப்பட்டுளது. அதில் இப்படுகைக்கான 2.65 லட்ச ரூபாயும் அடக்கம்.

மூலம்
-----

* பூலாவுடையார் சமணர் படுகை அறிவிப்புப் பலகை.

மேற்கோள்கள்
-----------

1. ↑  "தமிழக அரசின் பனிரெண்டாம் நிதியறிக்கை" (PDF). 2006. pp. >20. மே 16, 2012 அன்று பார்க்கப்பட்டது.
**காராளர்** என்போர் வேளாண்மையை சார்ந்த மக்களாவர்.. இச்சொல் வேளாண் மக்களில் சில வகையினரை குறிக்க பல்வேறு தமிழ் இலக்கியங்களில் பல்வேறு பொருளில் ஆளப்பட்டுள்ளது. இதை வள்ளல் தன்மையைக் குறிக்கும் சொல்லாகவும் வேளாண்மை சார்ந்த மாந்தரில் குறிப்பிட்ட வகை மக்களை குறிக்கும் சொல்லாகவும் இலக்கியங்கள் குறிப்பிடுகின்றன.

> காராளும் கதியினமும் பயிரினமும் கைவகுத்துப்
> 
> 
> போராளு முடிவேந்தர் போர்க்கோல மென்னாளுஞ்
> சீராளுஞ் செழும்பொன்னித் திருநாடர் புகழ்விளக்கும்
> 
> 
> ஏராளும் காராளர் இவர்செய்யும் போராலே - ஏரெழுபது
> 
> 

>  "கதிர்முனை தீண்டா காராளன்" 
> 
> 

கருது முனை கூட தீண்டாது தாம் விவசாயம் செய்யாமல் பல ஆட்களை வைத்து வேலை செய்தவர்கள் என்று பொருள். அதாவது பெரிய நிலைப்ரபுத்துவம் படைத்தவர்கள் அல்லது ராஜா என்று அர்த்தம்.

மணிமேகலையில் காராளர்
--------------------

காராளர் என்னும் சொல் முதலில் வரும் தமிழ் இலக்கியம் மணிமேகலை ஆகும். அதில் காராளர் இருந்த நகரமாக சீர்காழி என்னும் சண்பை நகர் இருந்தது.

> ஈங்கிந் நகரத் தியான்வருங் காரணம்
> 
> 
> பாரா வாரம் பல்வளம் பழுநிய
> 
> 
> காராளர் சண்பை - மணிமேகலை 3:27-29
> 
> 

> காராளர் சண்பையிற் கௌசிகன் மகளே
> மாருத வேகனோ டிந்நகர் - மணிமேகலை 7:102-109
> 
>

மேற்கோள்கள்
-----------

1. ↑  ஏரெழுபது -
2. ↑  ந.மு.வேங்கடசாமி நாட்டார், ஒளவை சு. துரைசாமிப் பிள்ளை மணிமேகலை உரை, பக்கம் - 605
3. ↑  கணக்கண் கூட்டத்தார் பட்டயம் - வாணராய கவுண்டர் வம்சாவளி
**பூலி** (*Boule*, கிரேக்கம்: βουλή‎ , *boulē* ; பன்மை βουλαί, *boulai* ) என்பது பண்டைய கிரேக்க நகர அரசுகளில் இருந்த பிரபுகள் அவையாகும். இந்த அவையில் உறுப்பினராக இருந்த 500 க்கும் மேற்பட்ட குடிமக்கள் (βουλευταί, *bouleutai* ) நகரத்தின் தினசரி விவகாரங்களை நடத்திவந்தனர். மன்னருக்கு ஆலோசனை வழங்கும் பிரபுக்களின் குழு, நகரின் அரசியலமைப்பின் படி *பூலி*யாக உருவானது. சிலவர் ஆட்சியில் பூலி பதவிகள் பரம்பரையாக இருந்திருக்கலாம். அதே சமயம் சனநாயக நாடுகளில் உறுப்பினர்கள் பொதுவாக குலுக்கல் சீட்டு மூலம் தேர்ந்தெடுக்கப்பட்டு ஒரு ஆண்டு பணியாற்றினார். ஏதென்சைத் தவிர, பல பூலிகளின் செயல்பாடுகள் பற்றி அதிகம் அறியப்படவில்லை.

ஏதெனியன் பூலி
-------------

ஏதென்சின் அசல் அவையானது அரியோப்பாகு ஆகும். இது முன்னாள் ஆர்கோன் தலைவர்களைக் கொண்டது. இது பிரபுத்துவக் குணம் கொண்டது. இந்த அவை உறுப்பினர்கள் அக்ரோ போலிக்கு பக்கத்தில் இருந்த அரயோப்பாகு குன்றின் மீது கூடி விவகாரங்களை நடத்துவர். அரயோப்பாகு அவை என்று பெயர் வழங்கிவந்தது. ஏதென்சின் மன்னராட்சி தொடங்கியதிலிருந்து இந்த அவை இருந்துவந்ததாக தெரிகிறது. அரசர்களின் அதிகாரங்கள் குறையக் குறைய இதனுடைய அதிகாரங்கள் கூடிவந்தன. பணக்காரர்கள், நிலப்பிரபுக்கள் ஆகிய மேல்தட்டு வகுப்பினரே இதன் உறுப்பினராக தேர்வு செய்யப்பட்டனர். ஆர்கோனை நியமிக்கிற அதிகாரமும் இந்த அவையிடமே இருந்தது. முன்னாள் ஆர்கோன்கள் இந்த அவையின் உறுப்பினர்களாக இருக்க உரிமை பெற்றவர்களாவர்.

குறிப்புகள்
-----------

1. ↑  7. ஆத்தென்ஸ் (1955). *கிரீஸ் வாழ்ந்த வரலாறு*. புதுக்கோட்டை: பிரபஞ்ச ஜோதி பிரசுராலயம். பக். 129-130.
**மொழிபு** (*narrative*) அல்லது **கதை** என்பது புனைவு வகை உரைநடை இலக்கியமாகும். பெரும்பாலும் ஒரு மையக் கருவினை அல்லது நிகழ்ச்சியின் அனுபவத்தை விவரிக்கும் இலக்கிய வகையாகும். திரைப்படவியலிலும் கதை, திரைக்கதை என கதை இரு வகைப்படுத்தப்பட்டுள்ளது.

தூங்க வைப்பதற்காக சிறிய குழந்தைகளுக்கு, *பாட்டிக் கதை*, *நீதிக் கதை* போன்றவற்றை சொல்வது தமிழகத்தில் இன்றும் வழக்கத்தில் உள்ளது. இக்கதை பெரும்பாலும்  உண்மைச் சம்பவங்களை அடிப்படையாகக் கொண்டும், நகைச்சுவை, பண்பாடு, கலாச்சாரம் போன்றவற்றையும், பண்டைய கால பழக்க வழக்கம், பழமொழி, தத்துவங்கள், போன்றவற்றையும் உள்ளடக்கியவனவாக இருக்கும். எ. கா. சூபிக் கதை, அரிச்சந்திரன் கதை உள்ளிட்டவை.

சிறுகதை, தொடர்கதை என்பவை கதையின் வடிவங்களாகும்.

குறிப்புகளும் மேற்கோள்களும்
---------------------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***கதை*** |

1. ↑   *Oxford English Dictionary Online, "narrate, v.".*. Oxford University Press. 2007.

|  |  |
| --- | --- |
| **இலக்கிய வடிவங்கள்** | தொகு |
| கதை | சிறுகதை | தொடர்கதை | புதினம் | காப்பியம் | நாடகம் | பாட்டு | கவிதை | உரைவீச்சு | உரைநடை | கட்டுரை | உரையாடல் | நனவோடை | இதிகாசம் |
**இனி அவன்** என்பது 2012 ஆம் ஆண்டில் இலங்கையில் தயாரிக்கப்பட்ட ஒரு தமிழ்த் திரைப்படம். இத்திரைப்படத்தை பிரபல சிங்களத் திரைப்பட இயக்குநர் அசோக ஹந்தகம இயக்கியிருக்கிறார். முற்று முழுதாக யாழ்ப்பாணத்தில் படமாக்கப்பட்ட இந்தத் திரைப்படம் கான்ஸ் திரைப்படவிழா 2012, ரொறொண்டோ திரைப்பட விழா 2012, எடின்பரோ திரைப்பட விழா போன்ற பல உலகலாவிய முக்கிய திரைப்பட விழாக்களிலும் கலந்துகொண்டு வரவேற்பை பெற்றுக்கொண்டது. அது மட்டுமல்லாது சப்பானில் இடம்பெற்ற டோக்கியோ பன்னாட்டுத் திரைப்பட விழாவில் ஆசிய மற்றும் மத்திய கிழக்கு நாடுகளின் சிறந்த திரைப்படமாக நடுவர் குழாமால் தெரிவு செய்யப்பட்டு விருது வழங்கப்பட்டுள்ளது. இலங்கைத் திரையரங்குகளில் 2012 டிசம்பர் மாதம் 21ம் திகதி வெளியிடப்பட்டது. இலங்கை சினிமா வரலாற்றில் இலங்கையில் தயாரிக்கப்பட்ட ஒரு தமிழ்ப்படம் தமிழ். சிங்களம் என்ற வேறுபாடுகள் இல்லாது எல்லா திரையரங்குகளிலும் ஒரே நாளில் வெளியிடப்பட்டது இதுவே முதல்முறை.

இனி அவன் திரைப்படம் 2009 முள்ளிவாய்க்கால் பேரழிவிற்கு இரண்டு ஆண்டுகளுக்குப் பின்னர் புனர்வாழ்வு முகாமிலிருந்து சமூகவாழ்க்கைக்கு திரும்பும் ஒரு முன்னாள் போராளியின் வாழ்க்கையினை மையமாக கொண்டு எடுக்கபட்டிருப்பது மாத்திரமலல்லாது யாழ்ப்பாணத்தின் இன்றைய நிலையினையும் எதிர்காலத்தில் தமிழர்களின் மத்தியில் ஏற்படப்போகும் பிரச்சனைகளையும் மிகநுணுக்கமான முறையின் கூறிச்சென்றிருக்கிறது. அத்தோடு முன்னாள் போராளிகளுக்கு அரசாங்கத்தால் வழங்கப்படும் புனர்வாழ்வு தொடர்பாகவும் இந்த திரைப்படம் கேள்வியெழுப்புகின்றது.

திரையிடப்பட்ட சில உலகத் திரைப்பட விழாக்கள்
------------------------------------------

* கான்ஸ் சர்வதேச திரைப்பட விழா 2012
* ஜிஜோஞ்சு சர்வதேச திரைப்பட விழா 2012
* ரொராண்டோ சர்வதேச திரைப்பட விழா 2012
* எடின்பரோ சர்வதேச திரைப்பட விழா 2012
* துபாய் சர்வதேச திரைப்பட விழா 2012
* ஹம்பேர்க் சர்வதேச திரைப்பட விழா 2012
* டோக்கியோ சர்வதேச திரைப்பட விழா 2012
* பெங்களுர் சர்வதேச திரைப்பட விழா 2012
* ஹனோய் சர்வதேச திரைப்பட விழா 2012
* ஆசிய பசுபிக் திரை விருது விழா 2012

மேற்கோள்கள்
-----------

1. ↑  விரைவில் திரையிடப்படவுள்ள "இனி அவன்.." நம்நாட்டுத் திரைப்படம் பரணிடப்பட்டது 2012-12-02 at the வந்தவழி இயந்திரம், வீரகேசரி

வெளி இணைப்புகள்
---------------

* "இனி அவன்" எமது வாழ்வை எமது மொழியில் 'அசோக ஹந்தகம", எம். கே. முருகானந்தன்
* இனி அவன் -இனியவன், கறுப்பி
* இனி அவன் : பின் முள்ளிவாய்க்கால் திரைப்படம், யமுனா ராஜேந்திரன்
* "இனி அவன்" -- திரைப்படம், இயக்குனருடன் ஒரு நேர்காணல்
* இனியவனான – "இனி அவன்" வாழ்வு… இனியதல்ல…
**மா. வெ. கரிவேங்கடம்** (*M. V. Karivengadam*)(பிறப்பு சூலை 5, 1928) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் தர்மபுரி மாவட்டம் பாலக்கோடு பகுதியினைச் சார்ந்தவர். இவர் தர்மபுரி கழக உயர்நிலைப் பள்ளியிலும் சேலம் ஊராட்சிக் கலைக் கல்லூரியிலும் சென்னை, சென்னை சட்டக் கல்லூரியிலும் பள்ளி மற்றும் கல்லூரி கல்வியினைப் பயின்றுள்ளார். வழக்குரைஞரான கரிவேங்கடம், திராவிட முன்னேற்றக் கழக உறுப்பினர் ஆவார். இவர் 1962 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக முறையே பென்னாகரம் மற்றும் பாலக்கோடு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1962 | பென்னாகரம் | திமுக | 26,911 | 51.70 |
| 1971 | பாலக்கோடு | திமுக | 32,378 | 48.48 |

மேற்கோள்கள்
-----------

1. ↑   *Madras Legislative Assembly Who is Who*. Madras: Legislative Assembly Department, Madras 9. 01.04.1962. பக். 252.
2. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 146.
**"தடாகம்"** கிழக்கு மாகாணத்தில் அம்பாறை மாவட்டத்திலிருந்து வெளிவந்த கலை, இலக்கிய மாத இதழ். மாதந்தோறும் வெளிவருவதாக குறிப்பிடப்பட்ட போதிலும்கூட, தொடர்ச்சியாக வெளிவரவில்லை. இடைக்கிடையே மொத்தம் பன்னிரண்டு இதழ்கள் வெளிவந்துள்ளன. படைப்பிலக்கியத் துறையில் ஓரளவிற்கு தாக்கத்தை ஏற்படுத்திய ஒரு சிற்றிதழாக இதனைக் குறிப்பிடலாம்.

முதலாவது இதழ்
-------------

1995ஆம் ஆண்டு ஆகஸ்ட் மாதத்திலும், இறுதி இதழ் 2001 நவம்பர் மாதத்திலும் வெளிவந்தது.

பணிக்கூற்று
-----------

கவினூறு கலைகள் வளர்ப்போம்.

நிர்வாகம்
---------

பிரதம ஆசிரியர்: கலைமகள் ஹிதாயா. இவர் ஒரு எழுத்தாளரும், கவிஞரும் நூலாசிரியையுமாவார். இச்சஞ்சிகை அம்பாறை மாவட்டம், கல்முனை, சாய்ந்தமருதுவிலிருந்து வெளிவந்தது. தலைமையகம் சாய்ந்தமருது அஹமட் வீதி, ரிஸ்னா நிவாஸ் எனும் முகவரியைக் கொண்டிருந்தது.

சிறப்பு
-------

கலை, இலக்கிய சஞ்சிகையாக வெளிவந்த போதிலும்கூட, இதில் இடைக்கிடையே வெளிவந்த ஆய்வுக் கட்டுரைகள் சிறப்பாக அமைந்திருந்தன. குறிப்பாக பல்கலைக்கழக விரிவுரையாளர்கள், மூத்த இலக்கியவாதிகளின் பல்வேறுபட்ட ஆய்வுக் கட்டுரைகள் இடம்பெற்றிருந்தன. மேலும், இலங்கையில் வாழும் மூத்த இலக்கியவாதிகளை கௌரவிக்கும் முகமாக மல்லிகை ஆசிரியர் டொமினிக் ஜீவா, சீ. எல். பிரேமினி, பேராசிரியர் சு. வித்தியானந்தன், ஏ. யூ. எம். ஏ. கரீம், கல்ஹின்னை ஹலீம்தீன், புன்னியாமீன் ஆகியோரின் புகைப்படங்களை முகப்பட்டையில் தாங்கி வெளிவந்தமையும் அவர்கள் பற்றி விரிவான குறிப்புகளை உள்ளடக்கியிருந்தமையும் சிறப்பம்சமாக அமைந்திருந்தது.

உள்ளடக்கம்
----------

இலக்கிய கட்டுரைகள், கட்டுரைகள், சிறுகதைகள், கவிதைகள், துணுக்குகள், நேர்காணல்கள், நூல்நயம், இக்கியவிழா அறிமுகம், ஆய்வுக் கட்டுரைகள், வாசகர் பக்கம், உலகசாதனைகள், ஹைக்கூ கவிதைகள், சற்றே சிந்திக்க, சுவை சுவை போன்ற பல்வேறு அம்சங்களை உள்ளடக்கியதாக இருந்தது.

ஆதாரம்
------

* இலங்கையில் இஸ்லாமிய இதழியல் வரலாறு - புன்னியாமீன்
**இனா வாக்னர்** (*Ina Wagner*) ஓர் ஆத்திரிய நாட்டு இயற்பியலாளர் ஆவார். கணினி விஞ்ஞானி மற்றும் சமூக விஞ்ஞானி என பன்முகங்களில் இயங்கினார். வியன்னா தொழில்நுட்ப பல்கலைக்கழகத்தில் கணினி அறிவியல் பாடத்தில் ஒரு பேராசிரியராகப் பணிபுரிந்தார். 1987 ஆம் ஆண்டு முதல் 2011 ஆம் ஆண்டு வரை தீவிரமாக இயங்கினார்.

வாக்னர் 1972 ஆம் ஆண்டில் வியன்னா பல்கலைக்கழகத்தில் அணு இயற்பியலில் முனைவர் பட்டம் பெற்றார். 1979 ஆம் ஆண்டு கிளாகென்பர்ட்டு பல்கலைக்கழகத்தில் இருந்து கல்வி அறிவியலில் தனது பட்டத்தைப் பெற்றார். 1998 ஆம் ஆண்டு வியன்னாவில் "பல்துறை வடிவமைப்பு மற்றும் கணினி ஆதரவு கூட்டுறவு வேலை" பிரிவில் இரண்டாவது பட்டம் பெற்றார். 1987 ஆம் ஆண்டு இவர் வியன்னா தொழில்நுட்ப பல்கலைக்கழகத்திற்கு வெளியேயிருந்து நியமிக்கப்பட்ட முதல் இரண்டாவது பெண் பேராசிரியர் என்ற சிறப்பைப் பெற்றார். தன்னுடைய ஓய்வு காலம் வரை தொழில்நுட்ப வடிவமைப்பு மற்றும் மதிப்பீடு நிறுவனதிற்கு தலைமையேற்று வழிநடத்தினார்.

2011 ஆம் ஆண்டு வாக்னருக்கு கேப்ரியல் போசுசன்னர் மாநில பரிசு வழங்கப்பட்டது. பாலின ஆய்வுகளுக்காக ஆத்திரிய அறிவியல் அமைச்சகத்தால் இவ்விருது வழங்கப்பட்டது. இதே ஆண்டில் வியன்னா நகரத்தின் பெண் என்ற விருதும் வாக்னருக்கு கிடைத்தது. ஆத்திரிய வேந்தர் பணியக உயிரியல் நெறிமுறைகள் ஆணையத்தின் உறுப்பினராகவும் மற்றும் அறிவியல் மற்றும் புதிய தொழில்நுட்பங்களின் நெறிமுறைகள் மீதான ஐரோப்பிய குழுவின் முன்னாள் உறுப்பினராகவும் திகழ்ந்தார்.

மேற்கோள்கள்
-----------

1. 1 2 3 4  Lechner, Isabella (15 January 2012). ""Hätte ich emeritieren können, wäre ich geblieben"" (in de).. பார்த்த நாள்: 24 October 2019.
2. 1 2  "Ina Wagner" (ஜெர்மன்). Stadt Wien. 24 October 2019 அன்று பார்க்கப்பட்டது.
3. ↑  "Gabriele Possanner-Staatspreisträgerin 2011" (ஜெர்மன்). Bundesministerium für Bildung, Wissenschaft und Forschung. 24 அக்டோபர் 2019 அன்று மூலம் பரணிடப்பட்டது. 24 October 2019 அன்று பார்க்கப்பட்டது.
4. ↑  "Members of the Bioethics Commission" (ஆங்கிலம்). Federal Chancellery. 24 October 2019 அன்று பார்க்கப்பட்டது.

புற இணைப்புகள்
--------------

* Ina Wagner's personal website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* Israel
* United States
* செக் குடியரசு
* நெதர்லாந்து

 |
| கல்விசார் | 
* CiNii
* DBLP

 |
| மற்றவை | 
* IdRef

 |
**தடங்கம்** (*Thadangam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து 5 கிலோமீட்டர் தொல்லைவிலும், நல்லம்பள்ளியில் இருந்து 5 கிலோ மீட்டர் தொலைவிலும், மாநிலத் தலைநகரான சென்னையிலிருந்து 297 கிலோமீடர் தொலைவிலும் அமைந்துள்ளது. மேலும் இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'20.4"N 78°07'21.7"E ஆகும்.

மக்கள் வைப்பாடு
---------------

2011 மக்கள் தொகை கணக்கெடுப்பின்படி இக்கிராமத்தின் மொத்த குடியிருப்புகள் 2221, மொத்த மக்கள் தொகைகள் 8601. இதில் 4299 ஆண்களும், 4302 பெண்களும் அடங்குவர். கிராமத்தின் மொத்த எழுத்தறிவு விகிதம் 71.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு.

மேற்கோள்
--------

1. ↑
2. ↑
3. ↑   196
4. ↑

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
கழுத்துப் பட்டை அணிவிக்கப்பட்ட நரி
கழுத்துப் பட்டை அணிவிக்கப்பட்ட மான்
**தடமறியும் கழுத்துப் பட்டை** (*Tracking collars*) என்பது விலங்குகளின் இடப்பெயர்வை அறிய உதவும் மின்னணு சாதனம் ஆகும். இச்சாதனத்தின் உதவியால் விலங்குகளின் நடமாட்டத்தையும் அதன் இருப்பிடத்தையும் அறியலாம். ஆராய்ச்சி நோக்கங்களுக்காக தேசியப் பூங்காக்களிலுள்ள விலங்குகளின் கழுத்தில் இப்பட்டைகள் அணிவிக்கப்பட்டு அவற்றின் நடமாட்டம் கண்காணிக்கப்படுகிறது. சில இடங்களில் வீட்டு வளர்ப்புப் பிராணிகளுக்கும் இப்பட்டை அணிவிக்கப்படுகிறது. இதை *ரேடியோ காலர்* (*Radio collar*) என்றும் அழைப்பர்.

இதை அதிகமாக மிருகங்களை வேட்டையாடுபவர்களும் பயன்படுத்துகின்றனர். இவ்வாறான பல்வேறு விதமான தடமறியும் கழுத்துப் பட்டைகள் நகரங்களில் நாய்களுக்கும், பூனைகளுக்கும் அதிகம் பயன்படுத்தப்படுகிறது.

மேற்கோள்கள்
-----------

1. ↑  Mech, L. David (1983). *Handbook of animal radio-tracking*. University of Minnesota Press. பன்னாட்டுத் தரப்புத்தக எண்:978-0-8166-1222-2. .
2. ↑  Fehrenbacher, Katie (2004-08-24). "Global Pet Finder: GPS pet collar". Engadget. Archived from the original on 2008-10-25. 2009-03-17 அன்று பார்க்கப்பட்டது.CS1 maint: unfit url (link)

வெளி இணைப்புகள்
---------------

* தடமறியும் கழுத்துப் பட்டை பரணிடப்பட்டது 2015-01-02 at the வந்தவழி இயந்திரம்.
* செல்லப்பிராணிகளுக்கு இடப்படும் தடமறியும் கழுத்துப் பட்டை.
* நாய்களுக்கான தடமறியும் கழுத்துப் பட்டை.
* ஜிபிஸ் மூலம் தடமறியும் கழுத்துப் பட்டை.

### தடமறியும் கழுத்துப் பட்டை உற்பத்தி செய்பவை

* b-bark
* Paikkari பரணிடப்பட்டது 2013-09-24 at the வந்தவழி இயந்திரம்
* Tracker
* UltraPoint
* Pointer பரணிடப்பட்டது 2014-02-07 at the வந்தவழி இயந்திரம்
எலன்னும்மெல் சிவன் கோயில்
**எலன்னும்மெல் சிவன் கோயில்** (*Elannummel Shiva temple*) என்பது இந்திய மாநிலமான கேரளாவின் மலப்புறம் மாவட்டத்தின் செலம்பிராவில் அமைந்துள்ள ஒரு இந்துக் கோவில் ஆகும். இந்த கோயில் தோன்றி சுமார் 2000 ஆண்டுகளுக்கும் மேலானது என்று கருதப்படுகிறது. மேலும் இது பரசுராமரால் புனிதப்படுத்தப்பட்டதாக நம்பப்படுகிறது. இங்கு முதன்மை தெய்வமாக சிவன் இருக்கிறார். மேலும், இக்கோவிலில் விஷ்ணுவிற்கென ஒரு சிறிய கோயிலும் உள்ளது. அதிலுள்ள தெய்வம் "சந்தானகோபாலன்" என்று குறிப்பிடப்படுகிறது.

வரலாறு
------

கேரளாவில் சனாதன தர்மத்தை மேம்படுத்துவதற்காக பரசுராமர் நிறுவிய பல கோயில்களில் இதுவும் ஒன்றென்பது ஒரு புராணக்கதை. இந்த கோயிலுக்கு முன்னர் செலம்பிராவின் பல "மனை"களின் ஆதரவு இருந்தது. இந்த கோயில் திப்பு சுல்தானால் தாக்கப்பட்டதும், கோயிலுடன் இணைக்கப்பட்ட கட்டமைப்புகளுக்கு கடுமையான சேதம் ஏற்பட்டது.

புதுப்பித்தல்
-------------

1990களில் புதுப்பிக்கப்பட்டதிலிருந்து கோயில், அதன் குளம் மற்றும் கோயிலுக்கு செல்லும் பாதை ஆகியவற்றை மீட்டெடுத்தது. கோயிலைச் சுற்றியுள்ள நாலம்பலம் முற்றிலும் புனரமைக்கப்பட்டுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2020-07-24 அன்று மூலம் பரணிடப்பட்டது. 2021-04-24 அன்று பார்க்கப்பட்டது.
**அ. மு. யூசுப் சாகிப்** (1928- 1993) இந்தியாவில் புகழ்பெற்ற ஓர் இசுலாமிய பத்திரிகையாளரும், எழுத்தாளரும், இந்திய யூனியன் முஸ்லிம் லீக்கின் முன்னணித் தலைவர்களில் ஒருவரும், சிற்றிதழ் ஆசிரியருமாவார். சில திரைப்படங்களுக்கு பின்னணிக் குரலும் கொடுத்துள்ளார். தலை சிறந்த பேச்சாளரான இவரை **நாவலர்**  யூசுப் என்றே அழைத்தனர்.

பிறப்பு
-------

அ. மு. யூசுப் சாகிப் 1928 ஆம் ஆண்டு புதுச்சேரி மாநிலம் காரைக்காலில் அப்துல்ஹை - பாத்திமா பீவி தம்பதியினரின் மகனாகப் பிறந்தார். தனது ஆரம்ப மற்றும் இடைநிலைக் கல்வியை காரைக்காலிலேயே கற்றுத்தேறினார். காரைக்கால் அப்போது பிரெஞ்சுக் காலனியாக இருந்ததால், அவருக்குப் பிரரெஞ்சு மொழியும் ஓரளவு தெரியும்.

எழுத்துத் துறை
--------------

ஏ. எம். யூசுப் இளமையிலேயே எழுதுவதில் ஆர்வம் கொண்டிருந்தார். 1943 ஆம் ஆண்டு, அதாவது தனது 15 வயதிலேயே **கதம்பம்**என்ற கையெழுத்து இதழை எஸ். எம். உமருடன் இணைந்து நடத்தினார். பக்கர் என்பவரின் ஓவியங்கள் இவ்விதழை அலங்கரித்துள்ளன. மேலும் **பால்யன்** என்ற இதழிலும் எழுதி வந்தார், 1947 ஆம் ஆண்டு காரைக்காலில் **முஸ்லிம் லீக்** என்ற இதழை தானே தொடங்கி நடத்தி வந்தார். இக்கால கட்டத்தில் இந்தியாவில் செய்தித் தணிக்கை காணப்பட்டது. இதனால் அதிகாரிகளுடன் அடிக்கடி மோதல்களுக்கு உட்பட்டார். இத்தகைய இக்கட்டான நேரத்தில் இவரது நண்பர்கள் இவரை சிங்கப்பூருக்கு அனுப்பி வைத்தனர். அங்கு வெளிவந்து கொண்டிருந்த **மலாயா நண்பன்** இதழில் ஆசிரியர் கரீம் கனியுடன் சில காலம் பணியாற்றி விட்டு நாடு திரும்பினார். சிங்கப்பூரிலிருந்து இந்தியா திரும்பிய இவர் 1952ம் ஆண்டு மறுமலர்ச்சி எனும் வார இதழை ஆசிரியராக இருந்து வெளியிட்டுள்ளார். இசுலாமிய இதழ்களில் நீண்ட காலங்களாக வெளிவந்த இதழாகவும், சில காலங்கள் அதிக விற்பனையுள்ள சிற்றிதழாகவும் இது இருந்துள்ளது. மறுமலர்ச்சி 'இசுலாமியக் கலைக்களஞ்சியம்' எனும் நூலினையும் வெளியிட்டுள்ளது.

அரசியல்
-------

இவர் முஸ்லிம் லீக்கில் இணைந்து "தமிழ் நாடு முஸ்லிம் லீக் பொதுச் செயலாளராக" வளர்ச்சியடைந்தார். காரைக்காலுக்கு 'முஸ்லிம் லீக்' இயக்கத்தை கொண்டு வந்தவர்களில் இவரும் ஒருவராவார்.

நீரிழிவு நோய் பாதிப்பு
----------------------

இவர் நீரிழிவு நோய் காரணமாக மிகவும் பாதிப்படைந்தார். இதில் ஒரு காலை இழந்தார். இருப்பினும் தன் எழுத்துப் பணியைத் தொடர்ந்தார். இச்சந்தர்ப்பத்தில் "கால் போனால் போகட்டுமே, பேனா பிடிக்க கை இருக்கின்றதே, தொடர்ந்து பணியாற்றுவேன்" என்று இதழியல் பணி தொடர்ந்தார்.

இறப்பு
------

இவர் ஏப்ரல் 23, 1993 அன்று அவருடைய 67வது வயதில் காலமானார்.

மேற்கோள்கள்
-----------

1. ↑  "நாவலர் ஏ.எம். யூசுப் சாஹிப்பின் வாழ்க்கை வரலாறு". 10 ஏப்ரல் 2015 அன்று பார்க்கப்பட்டது.
பா **·** உ **·** தொ
**அ.ஒ.அ. உயிரொலி அட்டவணை**

படிமம் •   ஒலி|  | முன் | முன்-​அண்மை | நடு | பின்-​அண்மை | பின் |
| **மேல்** | 

|  |
| --- |
| •iy
•ɨʉ
•ɯu
•ɪʏ
•ɪ̈ʊ̈
•ʊ
•eø
•ɘɵ
•ɤo
•e̞ø̞
ə
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•ä
•ɑɒ |

 |
| கீழ்-மேல் |
| மேலிடை |
| **இடை** |
| கீழ்-இடை |
| மேல்-கீழ் |
| **கீழ்** |
| இணைகளாகத் தரப்பட்டுள்ள உயிர்கள்: இதழ்விரி உயிர் • இதழ்குவி உயிர். |

ஒலிப்பியலில், **இதழமைவுநிலை** (Roundedness) என்பது உயிரொலிகளை ஒலிக்கும்போது, உள்ள உதடுகளின் (இதழ்களின்) அமைப்பு நிலையைக் குறிக்கிறது. இது, "உயிரொலி இதழினமாதல்" ஆகும். இதழ்குவி உயிரொலிகளை ஒலிக்கும்போது, உதடுகள் குவிந்து வட்ட வடிவமான துவாரத்தை ஏற்படுத்துகின்றன. இதழ்விரி உயிரொலிகளை ஒலிக்கும்போது இதழ் விரிந்து இயல்பான அமைப்பைப் பெறுகின்றன. பெரும்பாலான மொழிகளில் முன்னுயிர்கள் இதழ்விரி உயிர்களாகவும், பின்னுயிர்கள் இதழ்குவி உயிர்களாகவும் அமைகின்றன. ஆனால், பிரெஞ்சு, செருமன் போன்ற சில மொழிகளில், ஒரே உயர நிலை கொண்ட முன்னுயிர்களில் இதழ்குவி உயிர்களும், இதழ்விரி உயிர்களும் வெவ்வேறாகக் காணப்படுகின்றன. இதேபோல, வியட்நாம் மொழியில் ஒரே உயர நிலையில் அமைகின்ற பின்னுயிர்களில் இதழ்குவி உயிர்களும், இதழ்விரி உயிர்களும் உள்ளன.
**நடுவண் தெற்குக் கடற்கரை** *(South Central Coast)* என்பது வியட்நாமின் எட்டு வட்டாரங்களில் ஒன்றாகும். இதில் தற்சார்பு மாநகராட்சியாகிய தா நாங் நகராட்சியும் ஏழு மாகாணங்களும் உள்ளன. 

மரபாக, இவ்வட்டாரம் நடுவன் மேட்டுச் சமவெளிக்குச் செல்லும் வாயில்களில் ஒன்றாக விளங்கியது. இது போக்குவரத்தோ பிற அகக்கட்டமைப்புகளோ ஏற்படுத்த மிக அறைகூவலாக உள்ள, கடற்கரை வரை மலைத்தொடர்கள் நீளும் சிக்கலான புவிப்பரப்பைப் பெற்றுள்ளது; ஆனால், இது நல்ல சுற்ருலாத் தளமாக விளங்குகிறது; குறிப்பாக, பாந்தியேத், நாத்திராங், [தா நாங்]] ஆகிய பகுதிகள் சுற்றுலாவுக்கு ஏற்றன. சாம்பாக் கவின் கட்டிடங்கள், நிகழ்த்து கலைகள், அருங்காட்சியகங்கள் போன்ற பண்பாட்டு மரபு வளமும் சுற்றுலாவை ஈர்க்கும் வண்னம் அமைந்துள்லது. இது, ஓ சி மின் நகரைச் சுற்ரியமைந்த தென்கிழக்கு வட்டாரம் அல்லது சிவப்பாற்றுக் கழிமுகப் படுகையைப் போல தொழில்மயமானதோ வளர்ச்சிவாய்ப்பு மிக்கதோ அல்ல; ஆனால், இவ்வட்டாரத்தின் தா நாங், நாத்திராங், குயிநிகோன் பகுதிகளில் சில வட்டாரத் தொழிலகங்கள் அமைந்துள்ளன.

நடுவண் தெற்குக் கடற்கரை (நாம்திரங்போ) வட்டாரத்தின் 8 மாகாணங்கள்: தா நாங், குவாங்நாம் மாகாணம், குவாங் நிகாய் மாகாணம், பின்தின் மாகாணம், பூயேன் மாகாணம், காங்கோவா மாகாணம், நின்துவான் மாகாணம், பின்துவான் மாகாணம். நிகுயேன் அரசகுல ஆட்சியில், இப்பகுதி **தாத்திரூசு கய்** (தூவதியேனுக்கு வலதில் உள்ள பகுதி) எனப்பட்டது.

மாகாணங்கள்
----------

நடுவண் தெற்குக் கடற்கரை (நாம்திரங்போ)
 புள்ளியியல்| மாகாண-மட்டப்பிரிவு | தலைநகர் | பரப்பளவு(கிமீ²) | மக்கள்தொகை(2011) | மக்கள்தொகைஅடர்த்தி(நபர்கள்/கிமீ²) | தொ உ விதனிஒருவருக்கு(மில்லியன்VND, 2007) |
| --- | --- | --- | --- | --- | --- |
| பின்தின் மாகாணம் | குயிநோன் | 6,040 | 1,497,300 | 247 | 9.57 |
| பின்துவான் மாகாணம் | பாந்தியேத் | 7,837 | 1,180,300 | 151 | 11 |
| காங்கோவா மாகாணம் | நாத்திராங் | 5,218 | 1,174,100 | 225 | 16.1 |
| நின்துவான் மாகாணம் | பான்றாங்–தாப்சாம் | 3,363 | 569,000 | 169 | 6.66 |
| பூயேன் மாகாணம் | துய்கோவா | 5,061 | 871,900 | 172 | 8.43 |
| குவாங் நாம் மாகாணம் | தாங்கை | 10,438 | 1,435,000 | 137 | 8.76 |
| குவாங் நிகாய் மாகாணம் | குவாங் நிகாய் | 5,153 | 1,221,600 | 237 | 7.82 |
| தா நாங் | 1,256 | 951,700 | 740 | 18.98 |
| மொத்தம் | 44,367 | 8,900,900 | 201 | 10.76 |

வரலாறு
------

மேற்கோள்கள்
-----------

1. ↑  General Statistics Office (2012): Statistical Yearbook of Vietnam 2011. Statistical Publishing House, Hanoi
2. ↑  calculations based on General Statistics Office (2009): Socio-economical Statistical Data of 63 Provinces and Cities. Statistical Publishing House, Hanoi

வெளி இணைப்புகள்
---------------

விக்கிமீடியா பொதுவகத்தில்,  
  ***Nam Trung Bộ Region  
(South Central Coast)***   
என்பதின் ஊடகங்கள் உள்ளன.